Espanjan sisällissotaan osallistumisen anteeksianto


Laki eräiden Espanjan sisällissotaan osallistuneiden Suomen kansalaisten vapauttamisesta rangaistuksesta.

Suomen asetuskokoelma 3/1939.

Annettu Helsingissä 4 päivänä tammikuuta 1939.

Eduskunnan päätöksen mukaisesti säädetään, että eräistä toimenpiteistä Espanjan sisällissotaan osallistumisen estämiseksi 30 päivänä huhtikuuta 1937 annetun, ja 28 päivänä huhtikuuta 1938 annetun lain mukaan edelleen voimassaolevan, lain 2 §:ssä säädettyyn rangaistukseen älköön tuomittako, jos sotapalvelukseen ennen tämän lain voimaanastumista pestautunut poistuu Espanjasta ajan kuluessa, joka asetuksella määrätään.

Helsingissä, 4 päivänä tammikuuta 1939.

Tasavallan Presidentti KYÖSTI KALLIO.

Ulkoasiainministeri Eljas Erkko.

Asetus eräiden Espanjan sisällissotaan osallistuneiden Suomen kansalaisten vapauttamisesta rangaistuksesta.

Suomen asetuskokoelma 4/1939.

Annettu Helsingissä 4 päivänä tammikuuta 1939.

Eräiden Espanjan sisällissotaan osallistuneiden Suomen kansalaisten vapauttamisesta rangaistuksesta 4 päivänä tammikuuta 1939 annetun lain nojalla määrätään, ulkoasiainministerin esittelystä, että ennen edellä sanotun lain voimaantuloa sotapalvelukseen Espanjaan pestautunutta Suomen kansalaista ei tuomita eräistä toimenpiteistä Espanjan sisällissotaan osallistumisen estämiseksi 30 päivänä huhtikuuta 1937 annetun lain 2 §:ssä säädettyyn rangaistukseen, jos hän on poistunut Espanjasta ennen 1 päivää huhtikuuta 1939.

Helsingissä 4 päivänä tammikuuta 1939.

Tasavallan Presidentti KYÖSTI KALLIO.

Ulkoasiainministeri Eljas Erkko.

Espanjan sisällissota ja Suomi